**Δελτίο Τύπου**

 **Διαφάνεια – Δημοσιοποίηση χορηγιών και κατά χάριν δωρεών του Κράτους**

**για το έτος 2022**

Με βάση τις αρχές της διαφάνειας, της λογοδοσίας και της ίσης μεταχείρισης των πολιτών, το Γενικό Λογιστήριο της Δημοκρατίας, εφαρμόζοντας τις πρόνοιες του περί της Λογιστικής και Δημοσιονομικής Διαχείρισης και Χρηματοοικονομικού Ελέγχου της Δημοκρατίας Νόμο, δημοσιοποιεί τις χορηγίες και κατά χάριν δωρεές του Κράτους για το 2022, όπως αυτές περιλαμβάνονται στα ανάλογα άρθρα του Προϋπολογισμού για χορηγίες και κατά χάριν δωρεές.

Οι χορηγίες και κατά χάριν δωρεές που δημοσιοποιούνται αφορούν πληρωμές πέραν των πέντε (5) χιλιάδων ευρώ και καταβλήθηκαν σε φυσικά ή/και νομικά πρόσωπα κατά το 2022. Οι χορηγίες / κατά χάριν δωρεές δημοσιεύονται ανά άρθρο δαπανών για κάθε Υπουργείο / Υφυπουργείο / Τμήμα / Υπηρεσία της Κυβέρνησης.

Οι καταστάσεις με τα πιο πάνω στοιχεία είναι αναρτημένες στην ιστοσελίδα του Γενικού Λογιστηρίου της Δημοκρατίας ([www.treasury.gov.cy](http://www.treasury.gov.cy) / Τομείς / Λογιστικές Υπηρεσίες / Δημοσιοποίηση Στοιχείων / Δημοσιοποίηση Χορηγιών και Κατά Χάριν Δωρεών / 2022).

[Δημοσιοποίηση Χορηγιών και Κατά Χάριν Δωρεών για το 202](http://www.treasury.gov.cy/treasury/treasurynew.nsf/All/38127D07595EF425C225841D00234CE1?OpenDocument)2

Σημειώνεται ότι τα ποσά που παρουσιάζονται στις καταστάσεις αυτές δεν περιλαμβάνουν πληρωμές που αφορούν δαπάνες με ευαίσθητα προσωπικά δεδομένα.

 **ΓΕΝΙΚΟ ΛΟΓΙΣΤΗΡΙΟ**

 **ΤΗΣ ΔΗΜΟΚΡΑΤΙΑΣ**

31 Μαρτίου 2023